Det var Norges Fotballforbund som onsdag kveld røpte de nominerte til den gjeve prisen i 1. divisjon. I tillegg til Nilsen har opprykksklare Bodø/Glimt to spillere nominert. Det er Papa Alioune Ndiaye og Vieux Yakhya Sanè. Også Mads Stokkelien fra Stabæk, Oddbjørn Skartun fra Bryne og Arild Østbø fra Strømmen er blant de nominerte.
Nå er det ledere, trenere og spillere i hele 1. divisjon som skal være med på å stemme frem årets spiller.
Fagforbundet mener sykepleierne tar jobbene til hjelpepleierne, og legger skylden på Norsk Sykepleierforbund.
Siden 2008 har over 1300 årsverk for helsefagarbeidere blitt borte ved norske sykehus, ifølge Statistisk sentralbyrå. Når en hjelpepleierstilling ved sykehus blir ledig, er det svært sjelden at den stillingen blir besatt av en hjelpepleier, eller helsefagarbeider som det nå heter.
PROFESJONSKRIG: Hovedtillitsvalgt for Fagforbundet ved Sykehuset i Vestfold, Geir Tollefsen, mener Sykepleierforbundet presser helsefagarbeidere ut av sykehusene.
–I 2014 var det 316 hjelpepleiere og helsefagarbeidere ansatt ved Sykehuset i Vestfold. I 2018 er det 242 av totalt 5500 ansatte.
TRENGER KOMPETANSE: Foretakstillitsvalgt for Norsk Sykepleierforbund ved Sykehuset i Vestfold, Tone Woll Buer, mener sykepleiere kan gjøre alle pasientrelaterte oppgaver, noe som gir større fleksibilitet.
Buer sier at ressursene er knappe ved sykehusene. Da blir ofte helsefagarbeidere byttet ut med sykepleiere, fordi en sykepleier kan gjøre alle pasientrelaterte oppgaver.
Tollefsen i Fagforbundet mener det må tas grep nå for å møte det store behovet for helsepersonell i nær fremtid, og da vil Norge være avhengig av at helsefag fortsatt er et attraktivt yrke. Ett av grepene kan være å justere utdanningen for helsefagarbeidere, ifølge Tollefsen.
–Vi får mer komplekse pasientgrupper inn på sykehusene. Det mener jeg også fremtidens helsefagarbeidere kan håndtere, og ikke bare sykepleiere.
HR direktør ved Sykehuset i Vestfold, Bente Krauss, er heller ikke enig i at flest mulig sykepleiere på sykehuset er den beste løsningen. Sykehusene kommer til å trenge flere helsefagarbeidere. De skal også heve sin kompetanse slik at de kan bidra inn i teamene rundt pasientene. Hun er ikke enig med sykepleierforbundet, og mener helsefagarbeiderne kan ta over oppgaver fra sykepleierne.
– Helsefagarbeiderne skal ikke ut av sykehuset, for vi trenger dem. Det er klart at det er oppgaver for helsefagarbeiderne i et sykehus som ikke sykepleierne trenger å gjøre, sier Krauss.
Sykepleierne tar stadig over oppgaver fra legene, og det krever utdanning. For at helsefagarbeidere skal kunne ta over oppgaver fra sykepleierne, mener Buer at kompetansen deres må heves opp til sykepleiernivå. Buer er i tvil om helsefagarbeiderne er så interessert i det.